open-index/open-wikipedia-markdown huggingface dataset:
Turisme i Nord-Korea

**Turisme i Nord-Korea** er en myndighetskontrollert næring. Landet er et av verdens minst besøke turistland og anslaget på vestlige turister til landet ligger på mellom 1000 og 2000 årlig, men langt flere kommer fra asiatiske land, særlig Kina og Japan.

Ingen kan ferdes i Nord-Korea uten to offisielle guider, en som er språkekspert, den andre representerer Koreas arbeiderparti. Mange grupper opplever også å ha med seg en kameramann som filmer det som gjøres, for å så å selge en redigert utgave av denne til deltagerne på turen. Fotografering er kontrollert, og det er få muligheter til å snakke med lokalbefolkningen.

## Visum
Visum tildeles ikke personer fra Sør-Korea og USA. Personer fra USA kan få visum til spesielle reiser knyttet til Arirangfestivalen. Unntak gjelder dessuten for offisielle reiser. Etter 2010 er visumreglene for personer fra USA lempet på. Journalister får ikke visum til vanlige turistreiser, så fremt de oppgir yrket sitt. Journalister kan få egne journalistvisa og reise alene sammen med guider.

Prosessen med å få visum er tungvint, en må blant annet levere fra seg en bekreftelse fra arbeidsgiver på ansettelsesforholdet, samt vanligvis også en CV. Reiseselskap som arrangerer turer til Nord-Korea gjør som oftest søknadsprosessen for den reisende.

## Turisme fra Sør-Korea
I 2002 ble området rundt Kumgangfjellet øst på Koreahalvøya, like nord for den demilitariserte sonen åpnet for turisme ved at det sørkoreanske selskapet Hyundai kjøpte rettighetene til slike reiser og arrangerte disse ved båttransport fra Sør-Korea. Senere er det bygget landverts forbindelse over grensa, slik at turene etter hvert skjedde med buss. Dette var da den eneste muligheten turister fra Sør-Korea hadde til å besøke Nord-Korea. I 2008 ble området stengt etter at en sørkoreansk turist ble skutt og drept av nordkoreanske soldater.

I 2005 ble Hyundai enige med nordkoreanske myndigheter om å åpne opp et større område for turisme. Det nye området inkluderte Paektufjellet og Kaesong. Kaesong ble åpnet for daglig turisme fra og med desember 2007. Nord-Korea tok 180 USD for en dagstur til byen. Kaesong ble etter dette besøkt av flere hundre turister hver uke, i all hovedsak av sørkoreanske turister. Turene til Kaesong ble stanset i desember 2008. I april 2010 ble byen igjen åpnet, men ble stengt igjen allerede i mai 2010 etter at Nord-Korea ble beskyldt for å senke ROKS Cheonan.

Kumgangfjellet ble tatt i bruk for å gjennomføre koreanske familiegjenforeninger i oktober og november 2010.

## Eksterne lenker
* Pyongyang Travel
* Korea Konsult
* Koryo Tours
Wang Huning

**Wang Huning** (forenklet kinesisk: 王沪宁, tradisjonell kinesisk: 王滬寧, pinyin: *Wáng Hùníng*; født 6. oktober 1955 i Shanghai i Folkerepublikken Kina) er en kinesisk kommunistisk politiker. Han er sekretær for det kinesiske kommunistiske partis generalsekretariat, og er direktør for dets kontor for politiske utredninger.

Han studerte fransk ved East China Normal University fra 1974, og internasjonal politikk ved Fudanuniversitetet fra 1977, under Chen Qiren og Wang Bangzuo. Etter slutteksamen ble han etterhvert den yngste dekanen ved Fudan.

Fra 1995 begynte Wangs politiske karriere. Han kom inn og steg i gradene i Partiets kontor for politiske utredninger, og ble dets direktør i 2002. Han var en av Jiang Zemins støttespillere.

## Referanser


## Eksterne lenker
* 
*
Språkfilosofi

**Språkfilosofi** er den filosofiske retningen som tar for seg språket. Feltet studerer filosofiske spørsmål om lingvistisk mening, referanse, språkbruk, språklæring, forståelse, sannhet, lingvistisk tanke og erfaring, kommunikasjon, tolkning og oversettelse.

De fem grunnleggende problemstillingene i feltet er:

* Hvordan er setninger satt sammen som meningsfull helhet, og hvilken mening fins i de ulike delene av setninger?
* Hva er mening?
* Hvordan bruker vi språket og hva er målet med språket?
* Hvordan henger språket sammen med sinnet til den som snakker og hører på?
* Hva er sammenhengen mellom språket og verden?

## Referanser


## Litteratur
* Kjøll, Georg (2013): *Språkfilosofi*, Oslo: Fagbokforlaget. ISBN 978-82-450-1380-1
Malam Bacai Sanhá

**Malam Bacai Sanhá** (1947–2012) var Guinea-Bissaus president fra september 2009 til sin død i januar 2012. Han var også landets utøvende president i en kortere overgangsperiode etter borgerkrigen i Guinea-Bissau i 1999.

## Liv og virke
### Bakgrunn
Sanhá kom fra en muslimsk familie. Han studerte politikk i Øst-Tyskland.

### Politiker
Han tilhørte Det afrikanske partiet for Guinea-Bissau og Kapp Verdes uavhengighet (PAIGC). Etter landets uavhengighet fra Portugal i 1974 var han medlem av PAIGCs politbyrå fra 1975 til 1976, guvernør i Gabú-regionen øst i landet fra 1986 til 1990 og fagforeningsformann fra 1991 til 1992. Han tilhørte deretter kabinettet med flere portefæljer, og ble president for folkeforsamlingen i 1999. Da en borgerkrig førte til at president João Bernardo Vieira ble styrtet, ble han utnevnt til midlertidig president 14. mai 1999 frem til nyvalg.

I første runde av nyvalget, avholdt 28. november 1999, fikk Sanhá nest flest stemmer (23,37%). I den afgjørende annenrunden, avholdt den 6. januar 2000, fikk han kun 28,0% av stemmene, mot Kumba Ialás 72,0%. Militærjuntaen ledet av Asumane Mané støttet hans kandidatur. 

I 2005, etter at president Kumba Yalá var blitt styrtet av et kupp, flyttet João Bernardo Vieira tilbake fra landflyktighet til Guinea-Bissau. Han stilte opp ved presidentvalget i juni og juli 2005, og ble valgt til president. Ifølge offisielle resultater ble Vieira nummer to i første valgomgang den 19. juni med 28,87 % av stemmene, bak Malam Bacai Sanhá, og deltok dermed i andre runde. Han beseiret Sanhá offisielt i neste valgomgang den 24. juli med 52,45 % av stemmene. Resultatet av valget ble betvilt. For å avgjøre tvisten tilbød han Vieira samarbeid i august 2005. Men det ble avvist av Sanhá. Vieirable tatt i ed som president den 1. oktober.

Selv etter Vieiras innsettelse insisterte Sanhá på at valget ikke var blitt gjennomført på riktig måte, selv om denne oppfatningen ikke ble delt av internasjonale valgobservatører.

Et nytt vaLg ble utlyst etter at João Bernardo Vieira ble drept i mars 2009.

### President
I juli 2009 vant imidlertid Malam Bacai Sanhá presidentvalget over opposisjonens kandidat Kumba Ialá. 

Etter at Sanhá ble president, mle det klart at han hadde behov for medisinsk behandling for diabetes ved jevne mellomrom. Hans behandling fant i regelen sted i Paris i Frankrike, og reisene og rekonvalesens etterpå innvirket på hans presidentgjerning. 

Han var gift med Mariama Mane Sanha frem til sin død.

### Død
Han var fortsatt president i Guinea-Bissau da han i en alder av 64 år døde den 9. januar 2012 av bieffekter av diabetes på militærsykehuset Val-de-Grâce i Paris.

Regjeringen foreskrev per dekret syv dagers landesorg om flagging på  halv stanf, og innstilling av alle konserter og fester. De ville oggså repatriere Sanhás klrpp for begravelse. Under landets forfatning ble det innen 90 dager gjennomført nyvalg. For mellomperioden ble leder av nasjonalforsamlingen, Raimundo Pereira, tatt i ed som midlertidig president.

## Referanser
Juan Ruiz

**Juan Ruiz** (ca. 1283 – ca. 1350), kjent som «Arkepresten fra Hita» (spansk: «Arcipreste de Hita»), var en spansk poet på middelalderen. Han er best kjent for sitt grove, verdslige dikt *Libro de buen amor* («Boken om den gode kjærlighet»).

Han ble trolig født i Alcalá de Henares, en landsby i Jaén, som den gang var en del av al-Andalus, det muslimske Spania. Svært lite er kjent om ham i dag, bortsett fra at han var en prest og antagelig studert i Toledo. Selv om hans fødenavn er kjent, Juan Ruiz, er han hovedsakelig referert til sin tittel som «Arkepresten fra Hita».

I henhold til hans egen bok ble han fengslet i flere år, antatt mellom 1337 og 1350, som straff for noen gjerninger – om diktet er en indikator var disse gjerningene neppe i overensstemmelse med hans posisjon som prest. Imidlertid har diktene i lengre tid blitt betraktet som pseudobiografisk og de versene som nevner hans fengsling opptrer i slutten av boken, og kan være blitt lagt til senere. En av hans dikt hevder at han ble fengslet på ordre av Gil Albornoz, erkebiskop av Toledo. Hva grunnen skulle være er ukjent. 

Hva som synes klart er at han fullførte *Libro de buen amor* i 1343. Det har blitt beregnet at han døde en gang rundt 1350, antagelig i fengsel. Ved 1351 hadde han i alle fall ikke lenger tittelen erkeprest av Hita.

*Libro de Buen Amor* er et massivt og episodisk verk som kombinerer dikt til Jesus og Maria, Ruiz' egen ikke gjengjeldte kjærlighet og fabler. Selve diktet er på 1728 strofer. Bredden i diktets omfang og frodigheten i dikterens stil har gitt ham betegnelsen «den spanske Chaucer», en referanse til den banebrytende engelske dikteren Geoffrey Chaucer.

Det er i dag bevart tre manuskripter av *Libro de Buen Amor*. Salamanca-versjonen, som man skiller fra de to andre ved å tilføye en «S» når man omtaler den, finnes i dag i Madrids Biblioteca Real og er betraktet som den beste av de tre kopiene. De andre to er Academia Española-versjonen, også kjent som Gayoso («G»), og Toledo-manuskriptet («T»).

## Referanser


## Eksterne lenker
*
Willemijn Karsten

**Willemijn Karsten** (født 28. juni 1986) er en nederlandsk håndballspiller. 

Willemijn Karsten spilte i hjemlandet for klubben Zeeman Vastgoed SEW, med hvilken hun to ganger ble nederlandsk mester. I 2007 skiftet hun til Bundesligaklubben Buxtehuder SV. Etter å ha spilt 24 kamper for BSV skiftet backspilleren til den nyopprykkede Bundesligaklubben Borussia Dortmund. Siden sommeren 2009 har hun spilt for DJK/MJC Trier.

Hun representerte det nederlandske landslaget ved EM 2010 og hadde før mesterskapet spilt 71 landskamper og scoret 157 mål.

## Referanser


## Eksterne lenker
* 
* Portrett hos Trier
Bakkeby

**Bakkeby** er en bygd i Nordreisa kommune i Troms. 

Bygda ligger ved Bakkebyfjorden, og fylkesvei 866 går igjennom stedet.

Grunnkretsen Bakkeby hadde 77 innbyggere i 2010.

## Referanser
Blanka av Navarra

**Blanka av Navarra** (**Blanche d'Évreux**) (født 1331, død 5. oktober 1398) var dronning av Frankrike gjennom sitt ekteskap med Filip VI av Frankrike. Hun var datter av Johanna II av Navarra og Filip III av Navarra.

Blanka giftet seg med Filip VI i 1350; dette var hans andre ekteskap. Året etter ble hun enke og fødte datteren Johanna etter ektefellens død. 

Blanka er begravet i klosterkirken Saint-Denis.

## Referanser
Oromoer

**Oromoer** (oromo: *Oromoo*, «de mektige»; ge'ez: ኦሮሞ, ’Oromo) er den største folkegruppen i Etiopia. Folket er delvis nomader og snakker oromo, som er en gren av kusjittiske språk i den afroasiatiske språkfamilien. De holder til i Etiopia og i nordlige deler Kenya. Gadaa er oromoenes samfunnssystem. 

Med rundt 60 millioner mennesker utgjør de den største etniske gruppen i Etiopia, og rundt 34,49 prosent av befolkningen i henhold til en folketelling fra 2007.

## Politikk

I Etiopias føderale parlament, som langt på vei er etnisk og regionalt basert, har oromoene 30 prosent av plassene. Både Mulatu Teshome og Girma Wolde-Giorgis, Etiopias nåværende og forrige president – et embete som hovedsakelig har seremonielle og representative oppgaver, er oromoer. De tilhører partiet Oromo Peoples' Democratic Organization, (OPDO), som er en del av Etiopias styrende regjeringskoalisjon Det etiopiske folks revolusjonære demokratiske front.

Oromia ble i 1995 oromoenes etniske føderale stat. Flere oromoiske politiske ledere, demonstranter og journalister har blitt fengslet av regjeringen. Over 600 oromo-studenter har blitt fengslet for å ha kritisert regjeringen for umenneskelig undertrykking av oromofolket. Amnesty, Human Rights Watch og andre observatører har rapportert om tortur og at menneskerettigheter har blitt brutt gjentatte ganger. I 1995 beskrev den svenske avisen *[[Aftonbladet]]* folkegruppen som «Afrikas kurdere».

Et flertall av oromofolket vil ha et selvstendig Oromia. Den fremste opprørsgruppen er Oromofolkets frigjøringsfront (Oromo Liberation Front, OLF) og har de siste årene økt antall attentater mot regjeringssoldater. Gruppen var en del av en opprørskoalisjon som styrtet den forrige diktatoren.

## Opprinnelse
Oromoene er en kusjittiskspråklig folkegruppe i det nordøstlige og østlige Afrika. De kusjittiskspråklige har befolket deler av disse afrikanske områdene så lenge som historisk tid. Oromoene finnes hovedsakelig i Etiopia, men er spredt så langt nord som i nordlige Etiopia i Tigray til nordlige Kenya, og helt sør til øya Lamu.

Deres fysiske trekk, kultur, språk og andre bevis tyder på at de er ei urbefolkning i denne delen av Afrika. Det er indikasjoner på at de har eksistert som samfunn og folk tusenvis av år. De er «et oldtidsfolk, stedegen grunnstamme, de fleste andre folkene i denne delen av Øst-Afrika har trolig blitt dannet ut fra dem.» Det trengs imidlertid ytterligere forskning for å fullt ut kartlegge oromoenes opprinnelse.

## Se også
* Bale nasjonalpark
* De etiopiske høylandene

## Referanser


## Litteratur
* Hassan, Mohammed (1994): *The Oromo of Ethiopia, A History 1570-1860*. Trenton: Red Sea Press. ISBN 0-932415-94-6
* Lewis, Herbert S. (1965): *A Galla Monarchy: Jimma Abba Jifar, Ethiopia 1830-1932*. Madison: The University of Wisconsin Press.

## Eksterne lenker
* Oromia and the Oromo people, Oromia Online, basert i stor grad på en bok av Gadaa Melbaa (1988)
Marimesse siare

**Andre marimesse** var ifølge Frostatingsloven en helligdag som ble feiret 8. september. På latin blir den omtalt som *Festum nativitatis*. Det er altså jomfru Marias fødselsdag som blir feiret. Det var en av de 16 viktigste helligdagene i Frostatingsloven og hadde krav om nonshelg før. Det vil si at det skulle ikke arbeides fra non (klokka 15) lørdagen før til det lysnet mandagen.
Christian Rosenkreuz

**Christian Rosenkreuz**  (også skrevet *Rosenkreutz, Rosencreutz, Christiani Rosencreütz*) er en legendarisk og muligens allegorisk figur innen kristen esoterikk, som har blitt sagt å være grunnlegger av rosenkorsordenen (også kalt rosenkreuzerne). Fortellingen om Christian Rosenkreuz spores tilbake til tre skrifter fra begynnelsen av 1600-tallet, og han ble hevdet å ha levd på 13- og 1400-tallet.

## Referanser
Brain in a vat

***Brain in a vat*** er et tankeeksperiment innen bevissthetsfilosofien. Det ble formulert av Hilary Putnam, og søker å bevise at det er mulig vi bare lever i en fantasiverden. *Brain in a vat* bygger på ideen om at vi skulle eksistere bare som hjerner i en næringsløsning, som ble «matet» med stimulerende opplevelser.

Tankeeksperimentet tjener til å tenke gjennom våre forestillinger om viten, realitet, sannhet og bevissthet.

## Se også
* Solipsisme
Vi går ombord (album)

***Vi går ombord*** er et musikkalbum med Erik Bye, utgitt i 1960. Dette er hans første LP-plate som soloartist.

*Vi går ombord* var også et radioprogram som Bye ledet fra 1959 til 1965 og som fra 1963 til 1970 gikk i samsending med TV. TV-programmet *[[Vi går ombord (TV-program)|Vi går ombord]]* gikk kun på julaften, mens radioprogrammet gikk som fast programpost til 1963.

## Sporliste

# «Vi går ombord i Briggen Albertine»
# «Adjø, farvel for siste gang»
# «Amanda fra Haugesund»
# «Se fiskeren ror sin forgylte pram»
# «Kan du minnes Oleanna»
# «Skomværsvalsen»
# «Anna Lovinda»
# «Då Daniel drog»
# «Daniel Davidson»
# «Gallionsfiguren»
# «Nesevarmeren til Salve»
# «Allsang-potpurri»
## «Jeg fødtes utpå nordsjøen»
## «Turalleri»
## «Anna Mari»
## «Vi går ombord»

## Referanser


## Eksterne lenker
*
Elizabeth Olsen

**Elizabeth Chase Olsen** (født 1989) er en amerikansk skuespiller. Hun er lillesøsteren til skuespillerne Mary-Kate og Ashley Olsen. Som barn hadde hun noen små roller i søstrenes første filmer. Med tiden har hun bygget en selvstendig karriere, blant annet som Scarlet Witch i Marvel-universet. Hun studerte drama ved NYU Tisch School of The Arts og Atlantic Theater Company i New York. Hun har sin egen TV-miniserie på Disney+, *[[WandaVision]]*, sammen med Paul Bettany. 

## Filmografi
* 1994: *[[How the West Was Fun]]* – jente i bil
* 1994: *The Adventures of Mary-Kate & Ashley*: «The Case of Thorn Manison» – Lizzie
* 1995: *The Adventures of Mary-Kate & Ashley*: «The Case of the Christmas Caper» – Lizzie
* 1996: *[[The Adventures of Mary-Kate & Ashley]]*: «The Case of the U.S. Space Camp Mission» – Lizzie
* 2011: *Peace, Love, and Misunderstanding* – Zoe
* 2011: *[[Martha Marcy May Marlene]]* – Martha
* 2011: *The Silent House* – Sarah
* 2012: *Liberal Arts* – Zibbi
* 2012: *Very Good Girls* – Gerri
* 2012: *Red Lights* – Sally Owen
* 2013: *[[In Secret (2013)|In Secret]]* – Théresé Raquin
* 2013: *[[Kill Your Darlings (2013)|Kill Your Darlings]]* – Edie Parker
* 2013: *[[Oldboy (2013)|Oldboy]]* – Marie
* 2014: *[[Godzilla (2014)|Godzilla]]* – Ellen Brody
* 2015: **' – Wanda Maximoff/Den røde heksa
* 2015: ''[[I Saw The Light (2015)|I Saw The Light]]'' – Audrey Mae Williams
* 2016: ''Captain America: Civil War'' – Wanda Maximoff/Den røde heksa
* 2017: ''[[Wind River]]'' – Jane Banner
* 2018: **', MCU – Wanda Maximoff/Den røde heksa
* 2019: **, MCU – Wanda Maximoff/Den røde heksa
* 2021: *[[WandaVision]]* (TV-serie), MCU – Wanda Maximoff/Den røde heksa
* 2021: *Spider-Man : No Way Home*, MCU – Wanda Maximoff/Den røde heksa
* 2022: *[[Doctor Strange in the Multiverse of Madness]]*, Marvel Cinematic Universe (MCU) – Wanda Maximoff/Scarlet Witch
* 2023: *Love&Death* – Candy Montgomery
* 2023: *His three daughters* – Christina
* 2024: *The assessement* – Mia

## Referanser


## Eksterne lenker
*
Oksana Koroljova

**Oksana Igorevna Koroljova** (russisk: Оксана Игоревна Королёва, født 17. juli 1984 i Astrakhan, Russland) er en russisk håndballspiller, som spiller på det russiske landslaget og klubblaget Zvezda Zvenigorod. 

Hun ble verdensmester med det russiske landslaget i 2009, og vant bronsemedalje i EM i 2008.

På klubbnivå vant hun med HC Lada Toljatti det russiske mesterskapet fire ganger, i 2003 og 2004, 2005 og 2006. I 2007 kom hun og Lada Toljatti på andreplass i Champions League, hvor de tapte mot danske Slagelse DT i finalen. I 2008 ble hun Champions League-mester med sitt nye lag Zvezda Zvenigorod, som slo østerrikske Hypo Niederösterreich i finalen. Med Zvezda vant hun også den russiske cupen i 2009. 

## Eksterne lenker
* 
* Profil på nettstedet til Zvezda Zvenigorod
Ric Battellino

**Ricardo Battellino** (født 7. juli 1951 i Italia) er en italiensk økonom, som var visesentralbanksjef (*Deputy Governor*) i Reserve Bank of Australia, under sentralbanksjef Glenn Stevens fra februar 2007 til han pensjonerte seg i 2012. I tillegg til stillingen som visesentralbanksjef var han visestyreformann i sentralbankens styre, og formann for Risikostyringskomiteen. 

Battellino ble født i Italia, men migrerte til Australia sammen med sine foreldre, og vokste opp i Queensland. Han har en *honours degree* i økonomi fra The University of Queensland. Han var også *Sloan Fellow* ved London Business School i 1981 og 1982. 

Han begynte i sentralbanken i 1973, og hadde ulike stillinger innen forskningsavdelingen og innlandsavdelingen (*Domestic Markets Department*). I 1979 ble han leder for innlandsavdelingen, og i 1981 ble han leder for utlandsavdelingen (*International Department*). Fra 1994 og fram til han ble visesentralbanksjef i 2007 var han leder for *Financial Markets*. 

Han har to barn, og bor i Pymble, en forstad til Sydney. 

I februar 2012 overtok Philip Lowe hans stilling som visesentralbanksjef i Reserve Bank of Australia.

## Referanser


## Eksterne lenker
* Reserve Bank of Australia – ''Ric Battellino Biographical Summary''
Marina Sudakova

**Marina Vladimirovna Sudakova** (; født **Jartseva**; 17. februar 1989 i Volgograd) er en russisk håndballspiller, som spiller for den russiske hovedstadsklubben  og det russiske landslaget.

## Karriere
Sudakova begynte å spille håndball ved håndballskolen i Volgograd. I 2004 flyttet hun til Rostov-na-Donu for å spille i den lokale klubben . Fra 2006/07 spilte hun for Russlands juniorlandslag, og på seniorlandslaget fra 2008 av. Hun er student ved Det Russiske Statlige Universitet for Handel og Næringsliv i Rostov.

Hun ble verdensmester med det russiske landslaget i 2009, og vant bronsemedalje i EM i 2008.

Hun tok gull under Sommer-OL 2016.

## Referanser


## Eksterne lenker
* 
* 
* Profil på nettstedet til «Rostov-Don»
Rostov-Don

**Rostov-Don** (stiftet i 1965) er en håndballklubb fra Rostov-na-Donu i Russland, som fram til 2002 het *Rostselmasj*. Klubben kom på 2. plass i mesterligaen i håndball for kvinner 2018/19, etter et knepent 1-målstap for .

## Meritter

* Sovjetisk seriemester  — 1990, 1991 
* Sovjetisk cupmester  — 1980–1982 
* Vinner av Cupvinnercupen — 1990
* Russisk seriemester — 1994, 2015, 2017, 2018
* Vinner av EHF-cupen —  2017

## Kjente spillere
* Inna Suslina
* Marina Sudakova
* Katrine Lunde
* Anna Vjakhireva
* Julija Manaharova

## Referanser


## Eksterne lenker
*
Umuligheten av å leve

***Umuligheten av å leve*** er en boksingel av Stig Sæterbakken, utgitt av Flamme Forlag i 2010. Boken er et bekjennelsesskrift, om barnsligheten som forfatterens dominerende personlighetstrekk, om vanskene med å ta livet på alvor, og om den grunnleggende sorg som hefter ved tilværelsen, samme hvor godt man har det. Essayet er del to i en singel-trilogi, som ble påbegynt med *[[Ja. Nei. Ja.]]* i 2009, og hvor siste del *Det fryktinngydende* kom i 2011.
Stefan Forssén

**Eric Anders Stefan Forssén** (født 10. oktober 1943) er en svensk komponist og jazzpianist. Med septetten Ânglaspel mottok han svensk Grammy i 1991 for CD Zigidap. Han er virksom i Göteborg og skriver i ulike genre – sanger og låter, for strykekvartetten STRÅF, for opera, og han har arrangert en anseelig mengde korverk. For utgivelsen Änglaspel (1982 Änglaspel, Caprice) mottoks "1982-års Jazz-i-Sverige-produktion.

## Diskografi
* *Se gryningen* (2008, Ymna, kor, dir. Johanna Thür, oratorium)
* *Brott och straff* (2003, Haga motettkör & Högsbo Vok, reqviem)
* *Född i farstun* (text, musik och sång: Astrid Hessel Roxenholt. Piano, några arr. av SF)
* *The Beauty of Bach* (2002, Änglaspel, Footprint Records)
* *Tankarnas gröna träd* (2002,	Göteborgs kammarkör, dir: Gunnar Eriksson, Footprint Records)
* *Inbjudan – Invitation* (Kor)
* *Tusen-och-en-natt-visor* (1999, text: Lennart Hellsing, Caprice)
* *Zvamp* (1999 Änglaspel, Prophone)
* *Foxtrot* (1999 Änglaspel)
* *Bra sånger af Stefan Forssén* (1999 Korskolen, Kalundborg kommunala Musikeskole. Focus) 
* *Onkel Stefans sånger* (1998)
* *Från Brännö brygga till Brännö brygga* (1994Prophone)
* *Resa i nordiskt ljus* (1994, Göteborgs kammarkör, dir. Gunnar Eriksson, Prophone)
* *Stefan Forssén plays with evergreens* (1993 Prophone) 
* *Zigidap* (1991, Änglaspel, Prophone)
* *Vaniljdrömmar  * (Katarina Karlsson. Piano, flera arr. och en del musik: SF.
* *Imogena 1991
* *Å* (1988 Änglaspel, Tonart)
* *Göteborgs kammarkör sjunger Lars Gullin* (1987, Instr. arr: SF. Proprius)
* *Lappland* (1986 Änglaspel, Dragon)
* *Gungan* (1985, barnvisor av Kurt Larsen. Svenska texter och sång av Britt Ling. Arr. av SF. Tonart)
* *Vinden skall vakna och andra visor* (1984, Britt Ling med vänner. Arr. av SF. Tonart)
* *Änglaspel* (1982, Änglaspel, Caprice)
* *Axel Falk sjunger Birger Sjöberg* (1982, arr. av SF. Viston)
* *Viska du vind* (1981, Göteborgs kammarkör. Instr. arr. av SF. Proprius)
* *Oh Cuba oh ritmo* (1980, Göteborgs kammarkörs LP med kubansk musik. Instr. arr. av SF. Proprius)
* *Den stora maskeraden* (1979, med [[Dan Berglund]]. Arr av SF. [[Proletärkultur]])
* *Fiskdikt och fågelsång* (1977, med Björn Vockhoff. Arr. av SF. YTF)
* *Dan Berglund sjunger Rudolf Nilsen* (1977 arr. av SF. Proletärkultur)
* *Det finns inget mörker'' (med Maria Hörnelius. Arr. av SF)

## Referanser


## Eksterne lenker
* 
*
Inge Langlo

**Inge Hermann Langlo** (født 26. mai 1933, død 21. juni 2021) var en norsk næringslivsleder som hadde sitt virke i den norske møbelbransjen.

## Utdannelse og yrkesliv
Langlo ble i 1957 uteksaminert som siviløkonom fra Norges Handelshøyskole. Allerede under utdannelsen var han opptatt av vilkårene for næringsutvikling og etablering av bedrifter, særlig utenfor byene, og laget en utredning om sin hjembygd Stranda på Sunnmøre. I 1957 begynte Langlo i familiebedriften P.I. Langlos Fabrikker, der han var salgssjef til 1970, da han ble medeier i Møre Lenestolfabrikk. Langlo ble senere direktør for møbelprodusenten Møremøbler. Langlo var aktiv innen møbelindustriens utvikling, herunder satsing på design, og for å fremme eksport av møbler. En periode var han også formann i Møbelprodusentenes Landsforening. 

## Utmerkelser og hedersbevisninger

* 2010: ridder av 1. klasse av St. Olavs Orden for samfunnsnyttig tjeneste.
* 2000: Norsk Forms hederspris
* 2000: tilegnet festskriftet *Et Liv i form. Hedersskrift for Inge Langlo*, redigert av Eldar Høidal og utgitt av Norsk Møbelfaglig Senter

## Referanser
Jekaterina Vetkova

**Jekaterina Vladimirovna Vetkova** (; født 1. august 1986 i Syzran) er en russisk håndballspiller, som spiller på det russiske landslaget og for den rumenske klubben .

Hun ble verdensmester med det russiske landslaget i 2009, og vant bronsemedalje i EM i 2008.

På klubbnivå vant hun i 2008 Champions League med Zvezda Zvenigorod, som slo østerrikske Hypo Niederösterreich i finalen. Med Zvezda vant hun også den russiske cupen i 2009 og 2010.

## Referanser


## Eksterne lenker
*
Garvestoff

**Garvestoff** er organiske forbindelser i planter som binder seg til proteiner på en måte som gjør dem tungt løselige i vann.

Egenskapen disse stoffene har gjør dem nyttige i garving av dyrehuder. Dyrehuder består hovedsakelig av proteinene kollagen, elastin og kreatin som er lett nedbrytbare. Garvestoffene inngår kjemiske forbindelser med kollagenet i dyrehuden og konserverer den slik at det dannes et mer holdbart lær.

Garvestoffer og garvesyre eller tanniner kan lett forveksles. Tanniner er det samme som garvesyre. Tanniner brukes som garvestoffer, men alle garvestoffer er ikke tanniner. Tanniner og garvesyrer finnes blant annet i druekjerner noe som kan ha bidratt til at man har blandet disse ordene sammen i samtaler om vin.

## Garving med garvestoffer
Plantebaserte garvestoffer kan deles inn i *[[hydrolyse]]rbare tanniner* og *kondenserte tanniner*. Det finnes også *mineralske*, *animalske* og *syntetiske garvestoffer*. De forskjellige garvemetodene benytter forskjellige garvestoffer. *Logarving*, også kalt *rødgarving* benytter plantebaserte garvestoffer. I *mineralgarving* brukes uorganiske garvestoffer, ofte krom, men også aluminiumsulfat eller natriumklorid, som også går under navnet *hvitgarving*. Når det brukes fettsyrer som garvestoff kalles metoden *semsgarving* eller *oljegarving*. Flere av disse metodene kan kombineres og kalles da *kombinasjonsgarving*.

## Referanser
Geir Stenseth

**Geir Asle Stenseth** (født 14. februar 1959) er en norsk politiker (FrP). Han var varaordfører i Ålesund i fra 2009 til 2015.  

Stenseth overtok som varaordfører etter at daværende stortingsrepresentant og varaordfører Lodve Solholm ble utnevnt til fylkesmann i Møre og Romsdal. Han har vært fylkestingsrepresentant i Møre og Romsdal siden 2011. 

Stenset var FrPs ordførerkandidat ved kommunevalget i 2015, og ble gjenvalgt som fylkestingsrepresentant for Møre og Romsdal.

## Referanser


## Eksterne lenker
*
Meudon

**Meudon** er en kommune i departementet Hauts-de-Seine i regionen Île-de-France i de sørvestlige forstedene til Paris. Den ligger 9,1&nbsp;km fra sentrum av Paris.

## Parisobservatoriet
Meudon er et av de tre stedene der Parisobservatoriet holder til. De to andre er Paris (på adressen avenue de l'Observatoire) og Nançay. Den nåværende filialen i Meudon ble etablert i 1876 etter initiativ fra Jules Janssen, som forestod restaureringen og ombyggingen av det gamle Meudon slott til et moderne observatorium. Ved oppstarten i 1876 var observatoriet i Meudon i sin helhet viet faget astrofysikk, som på det tidspunktet var et helt nytt fagfelt.

## Demografi
**Befolkningsutvikling i kommunen Meudon**

## Referanser


## Eksterne lenker
* 
* Kommunedata INSEE
JEL-klassifisering

**JEL-klassifisering** er et system for systematisk klassifisering av artikler i samfunnsøkonomi etter emne. Systemet stammer fra Journal of Economic Literature (JEL). JEL publiseres kvartalsvis av American Economic Association (AEA) og inneholder oversiktsartikler i samfunnsøkonomi og informasjon om nylig publiserte bøker og avhandlinger. JEL-klassifiseringskoder brukes i dag i en rekke tidsskrifter og databaser over samfunnsøkonomisk litteratur. 

Det er 20 hovedkategorier, hver med flere underkategorier. De primære kodene er:

*JEL: A – Generell økonomi og undervisning
*JEL: B – Økonomisk idehistorie, samfunnsøkonomisk metode og heterodoks økonomi
*JEL: C – Matematisk og kvantitativ metode
*JEL: D – Mikroøkonomi
*JEL: E – Makroøkonomi og monetær økonomi
*JEL: F – Internasjonal økonomi
*JEL: G – Finansiell økonomi
*JEL: H – Offentlig økonomi
*JEL: I – Helseøkonomi, utdanningsøkonomi og velferdsøkonomi
*JEL: J – Arbeidsmarkedsøkonomi og demografi
*JEL: K – Jus og økonomi
*JEL: L – Næringsøkonomi
*JEL: M – Bedriftsøkonomi, markedsføring og regnskap
*JEL: N – Økonomisk historie
*JEL: O – Utviklingsøkonomi, teknologisk endring og vekst
*JEL: P – Økonomiske systemer
*JEL: Q – Landbruksøkonomi, naturressursøkonomi og miljøøkonomi
*JEL: R – Regional utvikling
*JEL: Y – Diverse kategorier
*JEL: Z – Andre spesielle emner

## Eksterne lenker
* Journal of Economic Literature (JEL) Classification System
* JEL Classification Codes Guide
Suresnes

**Suresnes** er en kommune i departementet Hauts-de-Seine i regionen Île-de-France i de vestlige forstedene til Paris. Den ligger 9,3&nbsp;km fra sentrum av Paris.

## Befolkningsutvikling
***Antall innbyggere i kommunen Suresnes***

## Sykehus
* Hôpital Foch

## Referanser


## Eksterne lenker
* 
* Kommunedata INSEE
Ksenija Makejeva

**Ksenija Vladimirovna Makejeva** (; født 19. september 1990 i Volgograd) er en russisk håndballspiller, som spiller for den russiske klubben  og det russiske landslaget.

Hun ble verdensmester med det russiske landslaget i VM i 2009 i Kina.

Hun begynte å spille håndball ved håndballskolen i Volgograd. Hun har spilt for Dinamo Volgograd siden 2006, og ble russisk seriemester i 2009 og 2010. I 2009 vant hun den europeiske EHF Cup med Dinamo.

Makejeva ble etter Junior-VM i juli 2010 tatt ut som linjespiller på All Star-laget, sammen med blant annet landslagskollega Tatjana Khmyrova.

## Referanser


## Eksterne lenker
*
Jekaterina Gajduk

**Jekaterina Jevgenjevna Gajduk** (, født **Davydenko** 7. mars 1989 i Toljatti) er en russisk håndballspiller, som spiller på det russiske landslaget og klubblaget .

Hun vant bronsemedalje med det russiske landslaget i EM i 2008.

På klubbnivå vant hun med HC Lada Toljatti det russiske seriemesterskapet i 2008. I 2007 kom hun og Lada Toljatti til finalen i Champions League, hvor de tapte mot danske Slagelse DT. 

## Eksterne lenker
*
Liste over regjerende konger og dronninger

**Liste over regjerende konger og dronninger** er en liste over regjerende monarker. Charles III av Storbritannia, er også konge av samvelderikene. Derfor blir han nevnt flere ganger, bare med forskjellig tittel for hvert av samvelderikene. Etter dronning Margrethe II sin abdisering 14. januaer 2024 består listen kun av menn.

## Afrika
* Mswati III av Eswatini (siden 1986)
* Letsie III av Lesotho (siden 1996)
* Mohammed VI av Marokko (siden 1999)

## Asia
* Kong Hamad ibn Isa al-Khalifah av Bahrain (siden 1999)
* Kong Jigme Khesar Namgyel Wangchuck av Bhutan (siden 2006)
* Sultan Hassanal Bolkiah av Brunei (siden 1967)
* Keiser Naruhito av Japan (siden 2019)
* Kong Abdullah II av Jordan (siden 1999)
* Emir Mishal Al-Ahmad Al-Jaber Al-Sabah av Kuwait (siden 2023)
* Kong Norodom Sihamoni av Kambodsja (siden 2004)
* Kong Abdullah av Pahang av Malaysia (siden 2019)
* Sultan Haitham bin Tariq av Oman (siden 2020)
* Emir Tamim bin Hamad Al Thani av Qatar (siden 2013)
* Kong Salman av Saudi-Arabia (siden 2015)
* Kong Rama X av Thailand (siden 2016)
* President Mohamed bin Zayed Al Nahyan av De Forente Arabiske Emirater (siden 2022)

## Europa
* Samfyrste Joan Enric Vives i Sicília av Andorra (siden 2003)
* Samfyrste Emmanuel Macron av Andorra (siden 2017)
* Kong Philippe av Belgia (siden 2013)
* Kong Frederik X av Danmark (siden 2024)
* Fyrst Hans Adam II av Liechtenstein (siden 1989)
* Storhertug Henri av Luxembourg (siden 2000)
* Fyrst Albert II av Monaco (siden 2005)
* Kong Willem-Alexander av Nederland (siden 2013)
* Kong Harald V av Norge (siden 1991)
* Kong Felipe VI av Spania (siden 2014)
* Kong Charles III av Storbritannia (siden 2022)
* Kong Carl XVI Gustaf av Sverige (siden 1973)
* Pave Leo XIV (siden 2025)

## Nord-Amerika
* Kong Charles III av Antigua og Barbuda (siden 2022)
* Kong Charles III av Bahamas (siden 2022)
* Kong Charles III av Belize (siden 2022)
* Kong Charles III av Canada (siden 2022)
* Kong Charles III av Grenada (siden 2022)
* Kong Charles III av Jamaica (siden 2022)
* Kong Charles III av Saint Kitts og Nevis (siden 2022)
* Kong Charles III av Saint Lucia (siden 2022)
* Kong Charles III av Saint Vincent og Grenadinene (siden 2022)

## Oseania
* Kong Charles III av Australia (siden 2022)
* Kong Charles III av New Zealand (siden 2022)
* Kong Charles III av Papua Ny-Guinea (siden 2022)
* Kong Charles III av Salomonøyene (siden 2022)
* Kong Tupou VI av Tonga (siden 2012)
* Kong Charles III av Tuvalu (siden 2022)

## Se også
* Liste over kongedømmer
Taigamattevever

**Taigamattevever** (*Estrandia grandaeva*) er en av edderkoppene i gruppen mattevevere og dvergedderkopper (Linyphiidae). Den har en nordlig utbredelse i Europa, I Norge er den registret i fjellskogen i Valdres. Dette er det vestligste funnet av arten.

Det latinske slektsnavnet *Estrandia* har sitt opphav i/fra den norskfødte entomologen Embrik Strand. Han flyttet som ganske ung til Latvia og studerte både insekter og edderkopper.

## Utseende
Taigamattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Taigamattevever er den eneste norske arten fra denne slekten, så forveksling med andre arter skulle ikke by på et problem. Men den er av ytre utseende svært lik barskogmattevever og kan vel også lett forveksles med andre i slekten *Neriene*. Flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Eksterne lenker
* 
* Dvergedderkopper – edderkopper.net  (norsk)
Olga Fomina

**Olga Igorevna Fomina** (; født **Tsjernoivanenko**; 17. april 1989 i Kujbysjev) er en russisk håndballspiller, som spiller for den russiske klubben  og det russiske landslaget.

På klubbnivå vant hun det russiske seriemesterskapet med  i 2008. I 2007 kom de til finalen i mesterligaen, hvor de tapte mot danske .

## Eksterne lenker
* 
* Profil hos **.mk
Olga Gorsjenina

**Olga Anatoljevna Gorsjenina** (; født 9. november 1990 i Toljatti, Russland) er en russisk håndballspiller, som spiller for den russiske hovedstadsklubben  og det russiske landslaget.

## Meritter
;Lada Toljatti
* EHF-cupen: 2012, 2014

## Eksterne lenker
* 
* Profil på HC Ladas nettsted
Bundespatentgericht

**Bundespatentgericht** (**BPatG**) er en tysk føderal domstol i immaterialrett og har sete i München. Domstolen ble grunnlagt 1. juli 1961 og er dermed en relativt ung domstol sammenliknet med de øvrige føderale domstoler i Tyskland.

Bundespatentrecht har 118 dommere i 29 avdelinger kalt senater. Den er administrativt underlagt Bundesministerium der Justiz (justisdepartementet)

Domstolen avgjør saker i industrielt rettsvern såfremt det dreier seg om å gi, nekte eller trekke tilbake en slik rett. Den avgjør i første instans klager over sletting av patenter. I andre instans avgjør domstolen klager over vedtak i Deutsches Patent- und Markenamt (Patentstyret) i saker om patenter, varemerker, bruks- eller smaksmønstre. Videre avgjør domstolen klager over vedtak i Bundessortenamt (plantesortnemnda). 

Domstolens sammensetning med hensyn til juridiske og andre fagkyndige dommere varierer med de enkelte saker. Dommer i Bunderspatentgericht kan ankes til Bundesgerichtshof.

Bundespantentrecht behandler ikke saker som knytter seg til brudd på immaterielle rettigheter og de økonomiske konsekvenser av slike. Disse sakene hører inn under de alminnelige sivile domstoler og blir i siste instans behandlet av Bundesgerichtshof.

## Se også
* Tysklands politiske system
## Referanser


## Eksterne lenker
* Hjemmesiden til Bundespatentgericht
Tagma

**Tagma** (flertall **tagmata**) er et kroppsavsnitt hos leddyr. Det kan være hodet, brystet og bakkroppen, som hos insekter. Hvert tagma består av flere segment eller ledd, disse leddene er enten sammenvokst eller de kan være bevegelige. 

Hos edderkoppdyr og mange krepsdyr er forkroppen et hode-bryst-avsnitt (prosoma eller cephalothorax). Det andre kroppsavsnittet er bakkroppen (opisthosoma hos edderkoppdyr, abdomen hos krepsdyr). Insekter har en tredelt kropp, hode (caput), bryst (thorax) og bakkropp (abdomen). Hos vevkjerringer er hele kroppen en enhet, eller ett tagma.

## Litteratur
*
Kolstadfoss

**Kolstadfoss** er en foss med fall på to og en halv meter mellom Settens vestlige arm og Mjermen.

Ved Kolstadfoss var det bygget både dam og lenser før 1760. Kolstadfoss var et knutepunkt for tømmerfløting på Setten. Alt tømmer som skulle fra Hvervsviken og nedover Mjermen måtte forbi fossen. Demningen ble først og fremst bygget for fløtingen, men ga også grunnlag for kvern og sag. I 1819 var begge deler ved Kolstadfoss. Fra Hvervsviken ble tømmeret slept av en tømmerbåt over Setten og til Mjermen. Slepebåten «Mjølner» ble bygget i 1892 og kunne gå «like godt på land som til vanns». Ved Kolstadfoss måtte båten gå et kort stykke over land, mens tømmeret gikk gjennom den smale elven over til Mjermen. En skinnegang ble anlagt tvers over et lavt eid, og skinnene gikk så langt ut i vannet på begge sider at dampbåten kunne gå opp på en tralle, som da ved hjelp av slepebåtens egen maskin trakk den over eidet og ned på den andre siden. Ombord på «Mjølner» var det alltid fire mann som kjørte båten på skift, to og to. Første skift gikk fra Kolstadfoss til Kjersund og Vaet. Kjersund og Vaet var flaskehalser der tømmeret hadde lett for å sette seg fast. Neste skift var til Basnes, og derfra til Bønsdammen. Turen tok omtrent 18-20 timer.

Skinnegang etter båtbane og rester etter tømmerrenne er i gjeldende kommuneplan avsatt til LNF-område. Begrunnelse for vern var at restene etter båtbanen ved Kolstadfoss er unik i både regional og nasjonal sammenheng. I en stor skogkommune som Aurskog Høland er det viktig å bevare minner etter denne næringsveien.

## Referanser


## Kilder

* 
*
Bundessozialgericht

**Bundessozialgericht** (BSG) er Tysklands øverste føderale domstol i sosialrett. Den er dermed en av fem føderale høyesteretter i landet ved siden av Bundesarbeitsgericht, Bundesfinanzhof, Bundesgerichtshof og Bundesverwaltungsgericht.

Domstolen ble etablert 11. september 1954 og har sete i Kassel. 

Administrativt er domstolen underlagt Bundesministerium für Arbeit und Soziales (Arbeids- og sosialdepartementet).

Bundessozialgericht avgjør bl.a. i ankesaker over dommer i delstatenes sosialretter. Videre avgjør den i første og siste instans i saker av ikke-forfatningsrettslig karakter mellom forbundsstaten og delstatene eller mellom delstatene. 

Domstolen er inndelt i avdelinger kalt senater, tilsammen 14 senater. Arbeidsområdene som for eksempel arbeidsledighetstrygd, pensjoner, sykepenger etc. er fordelt mellom senatene. Ett senat består av tre juridiske og to lege dommere.
## Se også
* Tysklands politiske system

## Eksterne lenker
* Hjemmesiden til Bundessozialgericht
Juuru kommune

**Juuru** er en tidligere landkommune i Rapla fylke i Estland, beliggende midt i landet. Kommunen lå nordøst i fylket. Det bodde om lag 1&nbsp;500 mennesker i kommunen, fordelt på ca 152 km². Administrasjonssenteret i kommunen var Juuru. Folketallet var sterkt fallende.

De største tettstedene i kommunen var Juuru med 580 innbyggere i 2007, fulgt av Järlepa med 230 innbyggere.

## Referanser
Järvakandi

**Järvakandi** er en *alev* (borough) i Kehtna kommune i Rapla fylke i Estland, beliggende midt i landet. Det bor om lag 1&nbsp;400 mennesker i Järvakandi, fordelt på ca 5 km².

Järvakandi er det tradisjonelle senteret for Estlands glassindustri.

Järvakandi var en egen kommune fram til 2017.

## Referanser


## Eksterne lenker
*
São Paulos undergrunnsbane

**São Paulos undergrunnsbane** (portugisisk: *Metropolitano de São Paulo*) er navnet på São Paulos undergrunnsbane. Systemet eies av byen São Paulo, og drives av Companhia do Metropolitano de São Paulo og ViaQuatro. Selskapet ble stiftet 24. april 1968. Undergrunnsbanen ble åpnet 14. september 1974 med 60 stasjoner fordelt på fem linjer på til sammen 69 kilometer i lengde.

Det var den første undergrunnsbanesystemet i Brasil. Det har rundt 3,4 millioner passasjerer daglig.

## Linjes

## Eksterne lenker
*
Kaiu kommune

**Kaiu** er en tidligere landkommune i Rapla fylke i Estland, beliggende midt i landet. Kommunen lå øst i fylket. Det bodde om lag 1&nbsp;680 mennesker i kommunen, fordelt på ca 261 km². Administrasjonssenteret i kommunen var Kaiu. Folketallet var svakt fallende.

Det største tettstedet i kommunen var Kaiu med 539 innbyggere i 2007.

## Referanser
Kehtna kommune

**Kehtna** er en landkommune i Rapla fylke i Estland, beliggende midt i landet. Kommunen ligger sør i fylket. Det bor om lag 5&nbsp;659 mennesker i kommunen, fordelt på ca 512 km². Administrasjonssenteret i kommunen er Järvakandi. Folketallet er svakt fallende.

Den 21. oktober 2017 ble kommunen Järvakandi innlemmet i Kehtna.

De største tettstedene i kommunen er Järvakandi, Kehtna med 1.336 innbyggere i 2007, fulgt av Kaerepere med 541 innbyggere, Lelle (426), Eidapere (307) og Keava (289).

## Referanser


## Eksterne lenker
*
Kohila kommune

**Kohila** er en landkommune i Rapla fylke i Estland, beliggende midt i landet. Kommunen ligger nord i fylket. Det bor om lag 5&nbsp;950 mennesker i kommunen, fordelt på ca 230 km². Administrasjonssenteret i kommunen er Kohila. Folketallet er økende.

De største tettstedene i kommunen er Kohila med 3.566 innbyggere i 2007, fulgt av Aespa med 534 innbyggere, og Prillimäe med 360 innbyggere.

Landsbyen Lohu, 3 km sør for Kohila tettsted, har en kjent fabrikk som produserer kvalitetsleketøy i tre, *Lohu Lelu*. Her malte også August Jansen (1881–1957) ekspresjonistiske landskapsmalerier. Litt lengre vest ligger landsbyen Rapivere hvor en godt bevart kvinnegrav fra 1600-tallet har blitt utgravd i en myr.


Kaselaug - Rabivere maastikukaitseala.jpg|Rabivere
Kohila mõisa peahoone.jpg|Herskapshuset Kohila 
Tohisoo mõisa peahoone.jpg|Herskapshuset Tohisoo
Kohila kirik2.jpg|Kohila kirke
Hageri kirik 2012.jpg|Hageri kirke
Angerja linnuse varemed.jpg|Angerja
Lohu linnus 3.jpg|Lohu
Eestimaa kivide kuningas ehk Pahkla Suurkivi.JPG|Pahkla


## Referanser


## Eksterne lenker
*
Käru kommune

**Käru** er en tidligere landkommune i Rapla fylke i Estland, beliggende midt i landet. Kommunen lå sørøst i fylket. Det bodde om lag 700 mennesker i kommunen, fordelt på ca 215 km². Administrasjonssenteret i kommunen var Käru. Folketallet var markant fallende.

Det største tettstedet i kommunen var Käru med 447 innbyggere i 2007.

## Referanser
Märjamaa kommune

**Märjamaa** er en landkommune i Rapla fylke i Estland, beliggende midt i landet. Kommunen ligger sørøst i fylket. Det bor om lag 7&nbsp;535 mennesker i kommunen (2019), fordelt på ca 1&nbsp;164 km².

Før kommunereformen i 2017 hadde Märjamaa et areal på 871 km² med 7&nbsp;339 innbyggere (2007). I 2017 vokste Märjamaa gjennom at nabokommunen Vigala og en del av Raikküla ble tatt opp i kommunen.

Store tettsteder i kommunen er Märjamaa med 3.122 innbyggere i 2007, fulgt av den nordlige forstadslandsbyen Orgita med 559 innbyggere, og Valgu med 364 innbyggere.

Kulturklandskapet nordøst i Märjamaa er naturreservat. Kommunen er populært sted for sommerhytter i Estland, og i skogsområdene nordøst for byen Märjamaa malte billedkunstneren Valdur Ohakas (1925–1998) landskapsmalerier.

Varbola har et fort fra middelalderen.

## Referanser


## Eksterne lenker
*
Raikküla kommune

**Raikküla** er en tidligere landkommune i Rapla fylke i Estland, beliggende midt i landet. Kommunen lå midt i fylket. Det bodde om lag 1&nbsp;700 mennesker i kommunen, fordelt på ca 224 km². Administrasjonssenteret i kommunen var Tamme. Folketallet var tydelig fallende.

Det største tettstedet i kommunen var Tamme med 352 innbyggere i 2007.

## Referanser
Hans Wiers-Jenssen

**Hans Wiers-Jenssen** (født 25. november 1866 i Bergen, død 25. august 1925 i Bergen) var en norsk forfatter, skuespiller, teaterregissør og teaterhistoriker. Hans Wiers-Jenssen var sønn av farger Johan Jenssen og hans hustru Elisa Magdalena Wiers. I 1894 giftet han seg med forfatteren og humoristen Rigmor Nicolowna Danielsen. Teatermannen Johan Henrik Wiers-Jenssen var deres sønn.

Wiers-Jenssen tok examen artium ved Bergen katedralskole i 1885 og studerte så kulturhistorie og språk og ble cand.mag. 1892. I studietiden virket han en periode som huslærer og som journalist i Dagbladet. Etter studiene fortsatte han som journalist og skrev samtidig revyen *Tutti-Frutti*, som ble oppført 101 ganger på Eldorado teater i Kristiania. 1895 ble han tilsatt som sceneinstruktør ved Christiania Theater, hvor han også opptrådte som skuespiller.

Som forfatter er Hans Wiers-Jenssen særlig kjent for teaterstykkene *[[Anne Pedersdotter (skuespill)|Anne Pedersdotter]]* (urpremiere på Nationaltheatret i 1908), som tar utgangspunkt i den sanne historien om prestekonen som ble brent på bålet som heks i Bergen i 1590, og *[[Jan Herwitz]]* (urpremiere på Nationaltheatret i 1913, som kan betegnes som en bergensk folkekomedie. Danske Carl Th. Dreyer laget en film basert på skuespillet *Anne Pedersdotter*; filmen hadde premiere i 1943 under tittelen *[[Vredens dag (film)|Vredens dag]]*. Det har også blitt komponert to operaer over Wiers-Jenssens *Anne Pedersdotter*. Den første av de to var den italienske *[[La fiamma]]* (1934), med libretto av Claudio Guastalla og musikk av Ottorino Respighi, den andre var den norske *Anne  Pedersdotter*, med libretto av Hans Kristiansen og musikk av Edvard Fliflet Bræin. Denne operaen ble uroppført på Den norske opera i 1971.

## Bibliografi

## Referanser


## Eksterne lenker
* Om Hans Wiers-Jenssen i ''Norsk biografisk leksikon''
*
Gunn Randi Fjæstad

**Gunn Randi Fjæstad** (født 8. september 1958) fra Stange i Innlandet er fylkespolitiker for Arbeiderpartiet.

Fjæstad ble først valgt til fylkestinget i 2003, og fra oktober 2007 til desember 2010 var hun fylkesvaraordfører.  Etter Siv Tørudbakkens avgang som leder av Hedmarks fylkesråd 8. desember 2010, valgte fylkestinget et nytt fylkesråd under ledelse av Svein Borkhus. Fjæstad ble valgt til medlem av dette fylkesrådet, med ansvar for likestilling, miljø, tannhelse, folkehelse og internasjonale oppgaver. Etter kommunevalget 2011 var hun igjen fylkesvaraordfører, samt gruppeleder for Arbefiderpartiets fylkestingsgruppe og leder av fylkestingets komité for økonomi, eiendom og regionalt samarbeid.Etter valget i 2015 ble hun gjenvalgt som fylkesvaraordfører og komitéleder.

I perioden 2009–13 var Fjæstad sjette vararepresentant til Stortinget for Arbeiderpartiet i Hedmark.

## Referanser